**Iepirkuma līgums**

Rīgā

|  |  |
| --- | --- |
| 2014.gada \_\_.novembrī | Nr.01J02-1/\_\_\_\_\_\_\_ |

**Rīgas Tehniskā universitāte**, izglītības iestādes reģistrācijas Nr. 3341000709 *,* kuras vārdā un interesēs pamatojoties uz Rīgas Tehniskās universitātes Satversmi un 23.04.2012. rektora rīkojumu Nr.1.1/138 „Par paraksta tiesībām uz iepirkumu līgumiem un ar iepirkuma procedūrām saistītajiem dokumentiem” rīkojas kanclers Ingars Eriņš, (turpmāk - Pasūtītājs), no vienas puses, un

**SIA “V Service”**, reģistrācijas Nr. 40003920717, kuras vārdā un interesēs pamatojoties uz sabiedrības statūtiem rīkojas valdes loceklis Mārtiņš Antonišķis, (turpmāk – Izpildītājs), no otras puses,

katrs atsevišķi saukts Puse, bet abi kopā Puses, atbilstoši Publisko iepirkumu likuma 8.2 panta kārtībā rīkotā iepirkuma „***Jumtu tīrīšana no sniega un ledus RTU objektos Rīgā***”, ID Nr. RTU-2014/173, Iepirkuma daļas Nr.1 “Jumtu tīrīšana no sniega un ledus RTU objektos”, rezultātiem, brīvi paužot savu gribu, bez maldības, viltus un spaidiem, vienojas noslēgt šāda satura līgumu, (turpmāk – Līgums), par turpmāk minēto:

1. **Definīcijas**

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:

* 1. **Akts** – pieņemšanas nodošanas akts ar kuru tiek pieņemti Darbi;
  2. **Apsekošanas akts** – akts, kurā tiek fiksēta Objekta vizuālā apskate, konstatēts jumtu faktiskais stāvokli, tajā skaitā, bet ne tikai jumta seguma veids, bojātais jumta segums, jumtu šuves, jumta lūkas un savienojumi, cokoli un karnīzes, notekas, palodzes, un tiek fiksēti apsekošanas rezultātā fiksētie bojājumi;
  3. **Darbi** – jumta, palodžu un noteku tīrīšana no sniega un ledus, kā arī sniega un ledus izvešana no Objekta un Objektam pieguļošās teritorijas (ja to norāda Pasūtītājs), saskaņā ar šo Līgumu, atbilstoši Izpildītāja iesniegtajam Tehniskajam piedāvājumam, kas ir pievienots Līguma pielikumā Nr.1 – Tehniskā piedāvājuma kopija, un Finanšu piedāvājumam, kas ir pievienots Līguma pielikumā Nr. 2 – Finanšu piedāvājuma kopija;
  4. **Iepirkums** – Publisko iepirkumu likuma 8.2 panta kārtībā rīkotais iepirkums „Jumtu tīrīšana no sniega un ledus RTU objektos Rīgā”, iepirkuma identifikācijas Nr. RTU – 2014/173;
  5. **Nolikums –** Iepirkuma nolikums ar visiem tā pielikumiem, papildinājumiem un labojumiem;
  6. **Līguma summa –** Maksimālā summa, neskaitot PVN, uz kuru Izpildītājam ir tiesības pretendēt par Darbu izpildi visā Līguma darbības laikā.
  7. **Objekts** – ēka vai ēkas, kurās saskaņā ar Līguma noteikumiem Izpildītājs veic Darbus vai kādu to daļu;
  8. **Pasūtījums** – Līgumā noteiktajā kārtībā Pasūtītāja veikts pieteikums par Darbu veikšanas nepieciešamību Objektā;
  9. **Pasūtītāja pārstāvis** – persona, kura ir tiesīga Pasūtītāja vārdā veikt Pasūtījumu, dot Izpildītājam saistošus norādījumus un parakstīt Aktu un Apsekošanas aktu.
  10. **PVN** – Pievienotās vērtības nodoklis.

1. **Līguma priekšmets**
   1. Pasūtītājs uzdod, bet Izpildītājs apņemas pēc Pasūtītāja Pasūtījuma veikt Darbu Objektā atbilstoši Līguma noteikumiem un Latvijas Republikā spēkā esošajiem normatīvajiem aktiem.
   2. Darbu veikšanas laiks ir no Līguma noslēgšanas brīža līdz 2016.gada 30.maijam vai līdz brīdim, kad summa par veiktajiem Darbiem ir sasniegusi EUR 38 000,00 (trīsdesmit astoņi tūkstoši euro un 00 centi) bez PVN, atkarībā no tā, kurš no nosacījumiem iestājas ātrāk.
2. **Līguma summa un norēķinu kārtība**
   1. Pasūtītājs maksā Izpildītājam par Līguma 2.1.punktā noteiktajiem Darbiem saskaņā Finanšu piedāvājumā (Pielikums Nr. 2) norādītajām cenām, pēc Izpildītāja izrakstīta rēķina saņemšanas, par paveikto darbu apjomu, saskaņā ar abpusēji parakstītiem Aktiem.
   2. Līguma summa par šajā Līgumā paredzētajiem Darbiem šī Līgumā darbības laikā nepārsniedz EUR 38 000,00 (trīsdesmit astoņi tūkstoši euro un 00 centi) bez PVN, Izpildītājs apņemas necelt pretenzijas, gadījumā, ja kopējā summa par šajā Līgumā paredzētajiem Darbiem netiks apgūta pilnā apjomā.
   3. Izpildītājs, sagatavojot rēķinu un aprēķinot PVN, ievēro likumu „Par pievienotās vērtības nodokli” un citus Latvijas Republikā spēkā esošos normatīvos aktus.
   4. Līguma summa un Līguma pielikumā Nr.2 norādītās cenas visā Līguma darbības laikā nevar tikt palielinātas. Līguma pielikumā Nr.2 norādītajās cenās ir norādītas visas izmaksas, kas saistītas ar pilnīgu un kvalitatīvu Darbu izpildi, tajā skaitā, bet ne tikai, darbaspēka izmaksas, visi un jebkādi nodokļi un nodevas, transporta izmaksas, Darbu organizācijas izmaksas, inflācija, sadārdzinājumi (t.sk., par nakts darbu, virsstundām un Darbu brīvdienās un svētku dienās u.tml.), samaksa par karnīžu, reņu, ledus un lāsteku notīrīšanu un jebkuras citas Izpildītāja izmaksas, neieskaitot PVN.
   5. Samaksa par iepriekšējā mēnesī Izpildītāja veikto Darbu vai to daļu tiek veikta 30 (trīsdesmit) dienu laikā no abpusēji parakstīta Darbu Akta parakstīšanas un Izpildītāja Līguma noteikumiem atbilstoša rēķina saņemšanas.
   6. Par samaksas brīdi tiek uzskatīts datums, kurā Pasūtītājs devis norādījumus kredītiestādei, kurā atrodas Pasūtītāja norēķina konts, pārskaitīt uz Izpildītāja norēķinu kontu attiecīgās samaksas daļu.
   7. Izpildītājs, sagatavojot rēķinu un Aktu, tajā iekļauj šādu informāciju – iepirkuma identifikācijas numuru, Līguma numuru, Objekta adresi, jumtu tīrīšanas datumu un apjomu. Ja Izpildītājs nav iekļāvis šajā punktā noteikto informāciju rēķinā un Aktā, Pasūtītājam ir tiesības prasīt Izpildītājam veikt atbilstošas korekcijas rēķinā un Aktā un nemaksāt rēķinā norādīto summu līdz brīdim, kad Izpildītājs novērsīs konstatētās nepilnības.
3. **Darbu izpildes kārtība**
   1. Izpildītājs 5 (piecu) darba dienu laikā no Līguma spēkā stāšanās dienas apseko Objektus kopā ar Pasūtītāja norādīto pārstāvi, veicot Objektos vizuālo apskati un fotofiksācijas, konstatējot jumtu faktisko stāvokli, tajā skaitā, Jumta seguma veidu, bojāto jumta segumu, jumtu šuves, jumtu lūkas un savienojumus, cokolus un karnīzes, notekas, palodzes, un iesniedz Pasūtītāja pārstāvim parakstītu Apsekošanas aktu par Objektu, attiecīgi uzskaitot šajā punktā minētās pārbaudes rezultātā fiksētos bojājumus.
   2. Izpildītājs darba dienās ne vēlāk kā 3 (trīs) stundu laikā pēc Pasūtītāja Pasūtījuma veikšanas (pa tālr. 27061949unfaksu 67443150vai elektronisko pastu [vservice@inbox.lv](mailto:vservice@inbox.lv) ) (vakaros pēc plkst.1700, brīvdienās un svētku dienās nodrošina jumta Darbu uzsākšanu ne vēlāk kā 5 (piecas) stundas pēc Pasūtījuma saņemšanas, Darbi tiek pieteikti pa tālruni, bet pa faksu – pirmajā darba dienā (pēc brīvdienām), lai apstiprinātu telefonisko pieteikumu) uzsāk Darbu izpildi Objektā un turpina Darbu izpildi bez pārtraukumiem līdz uzdoto Darbu pilnīgai pabeigšanai. Izpildītājs pilnībā pabeidz Pasūtītāja uzdotos Darbus un notīrīto sniegu un ledu savāc kaudzēs, bet līgumā noteiktajos gadījumos izved sniegu un ledu.
   3. Pirms Darbu uzsākšanas Objektā ne vēlāk kā 2 (divu) stundu laikā pēc Pasūtītāja pieteikuma nosūtīšanas brīža Puses saskaņo veicamā Darba procentuālo apjomu ar fotofiksācijām, t.i., procentuālo apjomu, kuru nepieciešams notīrīt, no attiecīgā Objekta kopējās jumta platības un/vai tekņu apjoma. Ja Puses nespēj vienoties par Darba apjomu, to vienpusēji nosaka Pasūtītājs.
   4. Ne vēlāk kā nākamajā darba dienā pēc Pasūtītāja uzdoto Darbu pabeigšanas attiecīgajā Objektā, Izpildītājs sagatavo un iesniedz Pasūtītājam parakstīšanai Aktu ar fotofiksācijām. Pasūtītāja vārdā veikt Darbu Pasūtījumu, dot Izpildītājam saistošus norādījumus un parakstīt Aktu ir tiesības Pasūtītāja pārstāvim. Līguma slēgšanas brīdī Pasūtītāja pārstāvis ir Ingmārs Zālītis, e-pasts: [Ingmars.Zalitis@rtu.lv](mailto:Ingmars.Zalitis@rtu.lv), tālr. 26123400.
   5. Pasūtītāja pārstāvis 10 (desmit) darba dienu laikā izskata un paraksta Līguma 4.4.punktā minēto Aktu vai arī sniedz motivētas iebildumus par Izpildītāja veikto Darbu.
   6. Pēc Pasūtītāja pieprasījuma Izpildītājam jānodrošina Darbu izpilde vairākos Objektos vienlaicīgi t.i., Objektos, kuros Jāveic Darbi saskaņā ar Līgumu.
   7. Izpildītājs kopā ar Pasūtītāja norādīto pārstāvi laika periodā no 1.maija līdz 30.maijam apseko Objektu, veicot Objekta vizuālo pārbaudi ar fotofiksācijām par bojātiem Objektu jumta segumiem, jumta šuvēm, jumta lūkām un savienojumiem, cokoliem un karnīzēm, notekām, palodzēm, un iesniedz Pasūtītājam Apsekošanas aktu par Objektu.
   8. Pasūtītājs 10 (desmit) darba dienu laikā no Līguma 4.7. punktā minētā Apsekošanas akta saņemšanas dienas izskata un paraksta attiecīgo Apsekošanas aktu vai arī iesniedz Izpildītājam rakstveida pretenzijas par Izpildītāja radītajiem bojājumiem Objektu jumta segumos, jumta šuvēs, jumta lūkās un savienojumos, cokolos un/vai karnīzēs, notekās, palodzēs un/vai citas pretenzijas par Izpildītāja darbības vai bezdarbības rezultātā radītajiem zaudējumiem. Par Izpildītāja rīcības rezultātā radītajiem bojājumiem atzīstami bojājumi, kas radušies laika posmā no šā Līguma 4.1. punktā noteiktā apsekošanas brīža līdz 4.7 punktā minētajai Objektu apsekošanai. Pasūtītāja pretenziju gadījumā Pasūtītājs Apsekošanas aktu paraksta pēc tam, kad Izpildītājs ir atlīdzinājis Pasūtītājam visus zaudējumus, kas saistīti ar Objekta bojājumiem (tajā skaitā, bet ne tikai, jumta segumu, jumta šuvju, jumta lūku un/vai savienojumu, cokolu un/vai karnīžu, noteku, palodžu bojājumi), Pasūtītāja norādītajos termiņos.
   9. Pasūtītājam ir tiesības izteikt rakstveida pretenzijas par Izpildītāja radītajiem bojājumiem Objektu jumta segumos, jumta šuvēs, jumta lūkās un savienojumos, cokolos un/vai karnīzēs, notekās, palodzēs un/vai citas pretenzijas par Izpildītāja darbības vai bezdarbības rezultātā radītajiem zaudējumiem arī pēc Akta parakstīšanas.
4. **Izpildītāja pienākumi un tiesības**
   1. Izpildītāja pienākumi:
      1. Izpildītājs atbild par kaitējumu, kas radies Objekta jumta tīrīšanas un Darbu neuzsākšanas gadījumā (ja darbi netiek uzsākti Līguma 4.2.punktā minētajā termiņā, tad no Pasūtītāja pieteikuma nosūtīšanas brīža), kas nodarīti Izpildītāja darbības un/vai bezdarbības rezultātā.
      2. Darbu izpildes laikā garantēt trešo personu, to īpašuma, kā arī Objekta drošību. Darbu izpildes laikā uzņemties pilnu atbildību par situāciju uz ielas, ietves, pagalmā u.c., kur no Objekta jumta krīt vai var krist notīrītais sniegs un/vai ledus, garantēt trešo personu un trešo personu īpašuma, kā arī Objekta drošību Darbu izpildes laikā.
      3. Izpildītājs apņemas Pasūtītāja norādītajā laikā novērst jebkādus Objekta bojājumus (tajā skaitā, bet ne tikai jumta segumu, jumta šuvju, jumta lūku un/vai savienojumu, cokolu un/vai karnīžu, noteku, palodžu bojājumi) par saviem līdzekļiem, ja attiecīgie bojājumi radušies Izpildītāja darbības un/vai bezdarbības rezultātā. Par jebkādiem Objektam radītiem bojājumiem Izpildītājam nekavējoties, bet ne vēlāk kā 12 (divpadsmit) stundu laikā no tā rašanās brīža, jāinformē Pasūtītāja pārstāvis un kopā ar Pasūtītāja pārstāvi jāsagatavo un jāparaksta akts par konstatēto bojājumu.
      4. Ja Izpildītājs atsakās veikt bojājumu novēršanu Līgumā noteiktajā kārtībā, tad Pasūtītājam ir tiesības Objekta bojājumu seku likvidēšanai piesaistīt trešo personu. Izpildītājam ir pienākums 5 (piecu) darba dienu laikā no Pasūtītāja rēķina saņemšanas apmaksāt minēto rēķinu, kā arī Pasūtītājam vai trešajām personām nodarītos zaudējumus.
      5. Darbus izpildīt kvalitatīvi un šajā Līgumā noteiktajos termiņos.
      6. Veikt Objekta jumta pilnīgu attīrīšanu no sniega un ledus, nodrošinot nepieciešamo kvalificēto darbinieku skaitu uz Objektu jumtiem tīrīšanas Darbu veikšanai, lai nodrošinātu pēc iespējas operatīvāku Darbu izpildi. Izpildītājs uzņemas pilnu atbildību par to personu drošību, kuras veic Darbu, vietās, kur krīt no Objektu jumtiem notīrāmais sniegs un ledus.
      7. Notīrīto sniegu un ledu nekavējoties pēc jumta notīrīšanas savākt kaudzēs, nepieļaut, ka ar notīrīto sniegu un ledu tiek norobežotas Objektu ieejas, vārti, iebrauktuves, u.c.
      8. Savlaicīgi norobežot Objektus, kuros tiek veikti Darbi, nepieļaujot automašīnu novietošanu pie Objektiem, kā arī nodrošināt Objektus ar nepieciešamajām norobežojošām lentām, drošības sētiņām u. tml.
      9. 5 (piecu) darba dienu laikā no šī Līguma spēkā stāšanās dienas, bet ne vēlāk kā līdz Darbu uzsākšanai, noslēgt Izpildītāja civiltiesiskās atbildības apdrošināšanas līgumu par Līguma izpildes laikā Izpildītāja darbības vai bezdarbības rezultātā Pasūtītājam un trešajām personām radīto zaudējumu atlīdzināšanu uz Līguma darbības laiku ar atbildības limitu ne mazāku kā EUR 70 000,00 (septiņdesmit tūkstoši euro un 00 centi) un atbildības limitu ne mazāku kā EUR 30 000,00 (trīsdesmit tūkstoši euro un 00 centi) par katru gadījumu un pašrisku ne lielāku kā EUR 700,00 (septiņi simti euro un 00 centi).
      10. 5 (piecas) darba dienu laikā pēc Līguma spēkā stāšanās, bet ne vēlāk kā pirms Darbu uzsākšanas, iesniegt Pasūtītājam apdrošināšanas polises un dokumentu, kas apliecina tās spēkā stāšanos, kopijas, uzrādot oriģinālus. Ja Izpildītājs neievēro šajā punktā noteikto pienākumu par apdrošināšanas sabiedrības, līguma un noteikumu saskaņošanu ar Pasūtītāju, tad Pasūtītājs uzskata, ka Izpildītājs šajā punktā noteiktā apdrošināšanas polisi nav iesniedzis un Pasūtītājam šādā gadījumā ir tiesības nepielaist Izpildītāju veikt Darbus, kā arī tiesības vienpusēji nekavējoties izbeigt Līgumu.
      11. Nodrošināt, ka, izpildot Darbus, tiek ievēroti Latvijas Republikā spēkā esošie normatīvie akti – drošības tehnikas, darba aizsardzības, apkārtējās vides aizsardzības un ugunsdrošības noteikumi, kā arī uzņemties pilnu atbildību par jebkādām sekām, kas radušās minēto noteikumu neievērošanas vai nepienācīgas ievērošanas rezultātā.
      12. Garantēt, ka Izpildītājam ir tiesības veikt šajā Līgumā noteiktos Darbus. Parakstot šo Līgumu, Izpildītājs apliecina, ka tā darbiniekiem ir nepieciešamā kvalifikācija Līgumā noteikto Darbu izpildei.
      13. Izpildītājam ir tiesības saņemt samaksu par Pasūtītājam pilnībā un kvalitatīvi izpildītiem Darbiem atbilstoši šajā Līgumā noteiktajam.
5. **Pasūtītāja pienākumi un tiesības**
   1. Pasūtītāja pienākumi:
      1. Veikt samaksu par kvalitatīvi izpildītajiem Darbiem, saskaņā ar šā Līguma noteikumiem.
      2. Nodrošināt Izpildītāja un tā darbinieku piekļūšanu Objektiem Darbu veikšanai, kā arī savlaicīgi izsniegt Izpildītājam bēniņu atslēgas, nokļūšanai uz Objekta jumtu.
   2. Pasūtītāja tiesības:
      1. Vienpusēji izbeigt Līgumu pirms termiņa bez jebkādu zaudējumu atlīdzības pienākuma, par to informējot Izpildītāju 10 dienas iepriekš.
      2. Ja Izpildītājs neievēro Līguma 4.2. punktā minēto Darbu uzsākšanas laiku un/vai atbilstoši Līguma 4.3. punktam nesaskaņo minēto Darbu apjomu un/vai kavē Darbu izpildi ilgāk par 10 (desmit) stundām attiecīgajos Objektos (Līguma 4.2.punkts), Pasūtītājam ir tiesības Darbu veikšanai uz Izpildītāja rēķina piesaistīt trešās personas. Šādā gadījumā, pēc Pasūtītāja izvēles, Izpildītājs pilnībā apmaksā Pasūtītājam ar trešo personu piesaistīšanu radītos izdevumus vai arī Pasūtītājs attiecīgos izdevumus ietur no Izpildītājam maksājamām summām. Par savu izvēli Pasūtītājs rakstiski informē Izpildītāju.
6. **Līgumsods**
   1. Ja Pasūtītājs kavē maksājumu par Izpildītāja kvalitatīvi veiktiem un Pasūtītāja pieņemtiem Darbiem saskaņā ar šo Līgumu, Izpildītājam ir tiesības pieprasīt no Pasūtītāja līgumsodu 0,5% (nulle, komats, pieci procenti) apmērā no attiecīgās kavētā maksājuma summas par katru nokavēto dienu, bet ne vairāk kā 10% (desmit procenti) no laikā nesamaksātās summas.
   2. Ja Izpildītājs neuzsāk Darbus Līguma noteiktajā termiņā, tad Pasūtītājam ir tiesības pieprasīt no Izpildītāja līgumsodu EUR 70,00 (septiņdesmit euro un 00 centi) apmērā par katru nokavēto stundu, bet ne vairāk kā 10% (desmit procenti) no Līguma summas.
   3. Par nekvalitatīvi paveiktu Darbu attiecīgajā Objektā, Izpildītājs maksā Pasūtītājam līgumsodu 10% (desmit procentu) apmērā no attiecīgā Objekta visa jumta attīrīšanas cenas. Par nekvalitatīvi izpildītu Darbu katrā attiecīgajā Objektā atsevišķi, Pasūtītājs iesniedz Izpildītājam rakstveida pretenziju.
   4. Ja Izpildītājs kavē Līguma 4.1.punktā noteiktā abu Pušu parakstīta apsekošanas akta iesniegšanu Pasūtītājam, nepilda vai nepienācīgi pilda Līguma 4.8.punktā minētās saistības un neievēro šajā punktā noteikto termiņu, nepilda vai nepienācīgi pilda Līguma 5.1.3. punktā un/vai 5.1.8. punktā minētās saistības un neievēro šajos punktos noteiktos termiņus, tad Izpildītājs maksā Pasūtītājam līgumsodu EUR 70,00 (septiņdesmit euro un 00 centi) apmērā par katru nokavēto dienu, bet ne vairāk kā 10% (desmit procenti) no Līguma summas.
   5. Ja Izpildītājs Pasūtītājam neiesniedz Līguma 5.1.9. vai 5.1.10.punktā noteiktos dokumentus Līgumā noteiktajā kārtībā un apmērā, vai Pasūtītājs Izpildītāja vainas dēļ, izbeidz Līgumu, Izpildītājs maksā Pasūtītājam līgumsodu 10% (desmit procenti) apmērā no Izpildītāja Finanšu piedāvājuma (Pielikums nr.2) kopējās summas bez PVN.
   6. Ja Pasūtītājs ir aprēķinājis kādu no Līgumā noteiktajiem līgumsodiem, Pasūtītājs veic līgumsoda ieturējumu no Izpildītājam izmaksājamiem maksājumiem, par to rakstiski informējot Izpildītāju.
   7. Ja Izpildītājs 20 darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Izpildītājs ir atteicies no attiecīga līgumsoda un turpmāk tam nav tiesību pieprasīt no Pasūtītāja attiecīgu līgumsoda samaksu.
7. **Citi noteikumi**
   1. Līgums stājas spēkā ar tā Pušu abpusējas parakstīšanas brīdi un ir spēkā līdz Pušu saistību pilnīgai izpildei.
   2. Ir veicami tikai tādi Līguma grozījumi, kas ir atbilstoši Publisko iepirkumu likuma 67.1pantam. Līguma grozījumi ir spēkā tikai tādā gadījumā, ja tiek noformēti rakstiski un Pušu pilnvarotu personu parakstīti.
   3. Visi strīdi un domstarpības starp Pusēm, kas var rasties Līguma izpildes gaitā, tiek risināti sarunu ceļā. Ja Pusēm 20 (divdesmit) darba dienu laikā neizdodas vienoties sarunu ceļā, strīdi tiek izskatīti Latvijas Republikas tiesā, Latvijas Republikas normatīvajos aktos noteiktajā kārtībā.
   4. Puses vienojas, ka tām ir saistoša sarakste, kuru Puses viena otrai ir nosūtījušas izmantojot Līguma rekvizītos minētās elektroniskā pasta adreses.
   5. Līgumam ir pievienoti šādi pielikumi:
      1. Pielikums Nr.1 – Tehniskā piedāvājuma kopija;
      2. Pielikums Nr. 2 – Finanšu piedāvājuma kopija
      3. Pielikums Nr. 3 – RTU objektu adreses un kontaktpersonas.
8. **Līgumslēdzēju rekvizīti un paraksti.**

|  |  |
| --- | --- |
| ***PASŪTĪTĀJS***  **Rīgas Tehniskā universitāte**  Adrese: Rīga, Kaļķu iela 1 LV-1658  Reģ. Nr. 3341000709  PVN Reģ.Nr. LV90000068977  Konta Nr. LV46TREL915101S000000  Valsts kase,  BIC – TRELLV22 | ***IZPILDĪTĀJS***  **SIA “V Service”**  Adrese: Rīga, Riekstu iela 10-18, LV-1055  Reģ. Nr.LV40003920717  Banka: AS Swedbank  Konta Nr.LV22HABA0551024390465  Bankas kods: HABALV22 |
| \_\_\_\_\_\_\_\_\_\_\_\_\_\_\_\_\_\_\_ /I.Eriņš/  Pārstāvis  \_\_\_\_\_\_\_\_\_\_\_\_\_\_\_\_\_\_\_ /I.Zālītis/ | \_\_\_\_\_\_\_\_\_\_\_\_\_\_\_\_\_\_\_ /M.Antonišķis/ |